
Beredskapsøvelse Universitetsbiblioteket, 
26 mars 2025


Øvingsrapport 
– Beredskapsøvelse Universitetsbiblioteket, 26 mars 2025
Forankring
I sitt styringsdokument, pålegger Kunnskapsdepartementet underliggende enheter å gjennomfører minst en årlig øvelse. UiO har videre i sin Policy for sikring og beredskap og i det overordnede planverk for beredskap ved UiO, bestemt at det skal gjennomføres årlige øvelser for fakulteter/museene og universitetsbiblioteket, samt for den sentrale kriseledelsen ved UiO.
Én årlig øvelse er et minimumskrav for å kunne inneha den nødvendige kompetanse i organisasjonen for å kunne utøve kriseledelse og hendelseshåndtering på sentralt og lokalt nivå.
Universitetsbiblioteket (UB) gjennomførte sin årlige øvelse som en table-top/skrivebordsøvelse, med støtte av spillstab. Krisehåndteringsverktøyet Rayvn ble testet av UB beredskapsleelse (LBL) under øvelsen
Det øvede scenariet var en stor brann med personskader og savnet personell i Georg Sverdrups Hus. Her var også flytting og reetablering av LBL et øvingsmoment. Beredskapsledelsen ble flyttet til Helga Engs Hus.
Øvingsmål
De konkrete målene for øvelsen er å:
a) Gjennomføre flytting og re-etablering av beredskapsledelsen
b) Gjennomføre et godt førstemøte og gode påfølgende stabsmøter i LBL UB
c) I samarbeid å utforme gode møtereferat etter mal i Rayvn
d) Bruke Rayvn for å gi en enhetlig situasjonsforståelse, herunder en tidsriktig operasjonell logg
e) Tegne et godt situasjonsbilde og et tilsvarende verstefalls-scenario
f) Oppnå operativ taktisk forståelse for øvelsens gitte scenario
g) Ivareta eget personell i hendelsen
Gjennomføring
Øvingsform
Øvelsen ble gjennomført som en skrivebordsøvelse, og påvirket ikke normal drift, eller eksterne aktører. 
Deltagere
Lokal beredskapsledelse ved UB.
Støtte/veilederteam
HMSB stilte spillstab og veileder til øvelsen.
Spillstaben bestod av personell fra HMSB, EA, NHM og OD
Læringspunkter
Momenter fra Hot Wash-Up
Forsterkningspunkter:
· Personell synes det fungerte godt møtene var fine. 
· Alle var dyktige. 
· Spillstaben var fantastisk. 
· Nyttig å teste ut systemene. 
· Nyttig å diskutere og tenke gjennom nødnummer. 
· Gode til å føre logg. 
· Rayvn var en forbedring. 
· Logistikk synes rollene er godt fordelt og stedfortreder finnes 
· Fint at menneskeliv går foran samlingene. 
· Bedre oversikt over ressurser enn forrige gang. 
· Fin å koble til Liason. 
· Øvelsen var rolig og fin. Fulgte planen. 
· Godt organiserte møter. Åpent for å stille spørsmål. 
Forbedringspotensiale
· Ønsker papir fysisk beredskapsplan. 
· Sjekke ut hvilke nødnummer man skal bruke til neste øvelse.(pårørende) 
· Hvordan få oversikt over alle ansatte? 
· Hvor skal samlingene fraktes i en restverdiredning? 
· Ønsker pårørendetelefon ved UIO. 
· Hvilken bygg bør man bruke? samlingssenter
· Kan man bruke litt lenger tid på neste møte? 
· Man kan ønske seg litt oppklaring om ansvarfordeling mellom Vaktalarm og UB. 
· Litt uklart hvor man skal evakueres til. 
· Savnet litt mer bruk av Liaison i første møtet. 
· Er det mulig å få inn noen rapporter fra etasjekontakter underveis? 
· Informasjonen bør gå til de som har arbeidsplass på huset. 
· Bør man ha en beskjed til de som er i undervisningslokalene på GSH eller er det andres oppgave? 
· Holde god kontakt med redningstjenesten om hvilke bygninger som er aktuelle.
Oppsummering, scenarioløsning
Godt planverk
UB har et godt og gjennomtenkt planverk for dette scenariet. GSH er et svært kompleks bygg, med mange andre brukere enn bare UB. Det er jobbet med problemstillingen i GSH, og i dette scenariet, kunne UB fokusere på egen virksomhet og egne ansatte.
Bruk av Liaison ILKO
Nødetatene er stadig tydeligere i sine «krav» om å møtes av en liaison fra virksomhetten for å optimalisere samvirke mellom nødetatene og objekteier. Denne funksjonen ble ytdeliggjort under denne øvelsen, og gav god grobunn for videre utvikling av rollen.
UB har identifisert aktuelle liaisoner, fra de ulike bibliotekene, og HMSB vil organisere liaisonkurs.
God og effektiv re-lokalisering av LBL
Et øvingsmoment, var relokalisering av staben. Her ble det flyttet til Helga Engs Hus, hvor staben re-etablerte seg fysisk. Denne prosessen ble gjennomført raskt og effektivt, og staben kom raskt i gang med arbeidet.
Oppsummering forbedringspunkter
Implementering av RVR/Bergningsplan
UB her utarbeidet egen plan for berging og restverdiredning av sikringsmagasinet. Denne planen kpm ikke i spill under øvelse, da noe implementeringsarbeid gjenstår. Berging og RVR ble likevel spilt inn i stabsmøtene, og fikk noe fokus.
Planverket må implementeres og øves i fremtiden.
Øvingsleder henviser også til en fullskala RVR øvelse på NHM den 14 mai. NHM sender ut egen info, men har åpnet for både observatører og deltagere. Mange av bergingsobjektene er papir – og således har øvelsen et stort læringspotensiale. 
Kontakt Eirik Rindal ved NHM for ytterligere informasjon/deltagelse/observatører.
Beredskapskasse
UB har etablert en beredskapskasse, med diverse materiale for drift av staben. Denne kassen må gjøres «mobil» og tas med ved relokalisering. Øvelsen avdekket et behov for å gjennomgå innholdet i kassa, og supplere med skjøteledninger/grenkontakter.
Etablering av «pårørttelefon»
Flere i staben, mottok under øvelsen fiktive telefoner fra «pårørte» (herunder egne ansatte som var i ubalanse, familie av savnet personell/skadet personell) Denne typen telefoner er utfordrende å håndtere mentalt. I tillegg er det vanskelig å avslutte slike samtaler, som igjen fører til at staben låses til innkommende telefoner fremfor å drive kviseledelse.
Tidligere hadde Avdeling for personalstøtte (nå OPA) dette oppdraget. De av avviklet dette opplegget, og UiO står pt uten sentrale ressurser til å håndtere denne utfordringen.
Her må vi jobbe sammen for å løfte problematikken og finne en god løsning. HMSB vil følge opp.
Oppsummering forsterkningspunkter
Gjennomføring av stabsmøtene
Beredskapsleder er forbilledlig klar, tydelig og stødig i ledelsen av stabsmøtene – og arbeidet i staben.
Det skapes en trygghet og bidragsvilje i staben, som smitter (dels også inn til spillstab og øvingsleder!). Denne tryggheten og takhøyden i staben gir rom for innspill og samspill om  det som må sies å være ,eget gode løsninger på alle de utfordringene som kastes på staben under øvelsen.
Det burde vært flere observatører til stede for å dra lærdom av hvordan UB jobber i stab. Det leveres imponerende arbeid av både beredskapsleder og alle de andre i staben.
Agenda følges og runden rundt bordet  er fast og forutsigbar. Et meget godt stykke arbeid.
Rolleforståelse
UB LBL utviser stor forståelse og kunnskap i/for egen – og de andres rolle. Dette gjør at oppgaver fordeles raskt og rett ift funksjon i staben. Dette fører igjen til korte møter, naturlig oppgavefordeling og godt eierskap til oppgaver og gjøremål.
Denne gangen fikk vi også satt liaisonen i spill, som tidligere ikke har hatt dem store rollen i øvelser
Øvingsleders kommentar: Hva har UB konkret gjort for å oppnå denne gode rolleforståelsen og eierskapet til egen funksjon i staben? Kommentar slutt
Kommunikasjon og pressehåndtering
Kommunikasjonsplan og implementering av denne kom meget raskt i gang. Ved å trekke på tilgjengelige sentrale ressurser, ble S5 en meget effektiv stabsmedarbeider.
HMSB løver en større fokus på rollen pressevakt og pressesenter fra AKS.I denne øvelsen fungerte det fiktive samspillet godt, og pressehåndtering var gjennomtenkt og god. Godt arbeid fra S5.
Observatører
Litt på utsiden av selve det øvingstekniske, men likevel en viktig successfaktor, er observatørtjeneste.
UB har alltid åpnet for observatører, og er en populær vert – med et godt rykte for at det er mye å lære som observatør på UB sine øvelser.
Å åpne for observatører er viktig for organisasjonens læring og kunnskapsdeling. Men det er også et svært positivt trekk at UB åpner for dette. Det er alltid en ekstra stressfaktor å ha observatører i rommet, men dette håndterer også UB på en aldeles utmerket måte.
UB er også en av de enhetene som er flinkest til å sende egne observatører til andres øvelser. Dette skaper ekstra erfaring og læring, og er absolutt et forsterkningspunkt søm må tas med videre.
Bruk av Rayvn krisestøtteverktøy
Det nyanskaffede krisestøtteverktøyet Rayvn er langt på vei implementert ved UiO, og skal erstatte CIM. ÆNL UB benyttet også på forrige øvelse Rayvn, men da i en prøveversjon.
Tilbakemeldingene har vært positive, og Rayvn fremstår ,er intuitivt, mer oversiktlig og enklere i bruk.
LBL UB har også denne gangen levert en god og oversiktlig logg, med løpende loggføring og møtereferater.
HMSN setter også opp mer opplæring for å kunne ta enda mer av funksjonaliteten i bruk. Både for den enkelte og spesialfunksjoner.
Konklusjoner
Øvingsmål som beskrevet i pkt 2 må betegnes som oppnådd.
LBL UB fungerer som gruppe meget godt. De er samkjørt og virker trygge i egne roller og på egne oppgaver. Det er etablert en meget god rolleforståelse. Som smitter inn i gode løsninger. 
Den taktiske løsningen på scenariet – dit vi kom i spillet – var meget god.
Det er fra øvingsstabens side svært gledelig å se at den bratt stigende håndteringskurven hos LBL UB, fortsatt er bratt oppover. Staben er øvingsvillige, bekjemper ikke på noe punkt hverken scenariet eller enkeltinnspill fra dreiebok og spillstab.
Anbefalinger og Oppfølgingspunkter
	Oppfølgingspunkt
	Beskrivelse
	Ansvarlig
	Tidsfrist

	Evaluering av øvelsen: 
	Denne rapporten er kun en del av øvingsevalueringen. Opptil 75% av læringen oppstår ved evaluering. Det anbefales LBL UB å sette av tid med de involverte til en evaluering av både oppgaveløsning og erfaringer ellers fra øvelsen (organisering internt) 
	Beredskaps- leder
	01 juni 2025

	Beredskapskasse
	Etablere en kasse/koffert med skjøteledninger, grenuttak, universalladere til PC, telefon med mer, inklusive kart og plantegninger (over alle UB lokaliteter)
	Beredskaps-koordinator
	31.05.2025

	Bruk av Rayvn
	HMSB vil utarbeide kurs og opplæringsmateriell til Rayvn
	HMSB
	Fortløpende

	
	Følge opp opplæring og trening i bruk av Rayvn
	Beredskapsleder/ koordinator
	Fortløpende

	Neste øvelse: 
	Sette av tid til neste øvelse. Vurdere tid til mindre øvelser/trening.
	Beredskapsleder/ koordinator
	31,01,2026

	
	Man bør vurdere en egen øvelse for stedfortrederne. Viktig at disse kan steppe inn på kort varsel og fungere i gruppa. HMSB kan bistå
	Beredskaps-koordinator og leder
	31.01.2026

	Erfaringsoverføring: Vurdere å sette av ressurser som observatører til andre øvelser. 
	HMSB vil besørge invitasjoner til øvelser hvor det åpnes for observatører.
Har åpnet for observatører – ønske om observatørdeltagelse meldes Kenneth/HMSB
Minner spesielt om Bergingsøvelsen på NHM 14 mai
	Leder og beredskaps- koordinator
	Fortløpende



Øvingsleders kommentar: Tusen takk for en meget god øvelse med en etter hvert meget dyktig gjeng. Stor takk også til beredskapskoordinator og beredskapsleder for aktiv logistikk og gode innspill i planleggingsfasen. Kommentar slutt
---eor---
04 april 2025

Kenneth Nielsen
Øvingsleder
Sikkerhets- og beredskapsrådgiver
Enhet for HMS og beredskap

